text: Didot
  
  publiceret: 2022-04-27 10:43:08+02:00
  Didot er navnet på en fransk familie af skriftteknikere, bogtrykkere og bogforlæggere, som har været virksom siden 1713; berømtest er François Ambroise Didot (1730-1804), der ca. 1775 skabte den meget benyttede empireskrift, som bærer familiens navn. Blandt mange tekniske forbedringer til bogtryk opfandt Didot også et typografisk målsystem som har været standard lige siden 1785. Blandt senere medlemmer af den stadig virksomme familie findes bogudgivere og opfindere af grafiske værktøjer og papirfremstillingsteknik.